Pontus Fredrik De la Gardie

Krahv Pontus Fredrik De la Gardie (Pontius Friedrich de la Gardie; 4. oktoober 1630 Runsa mõis, Upplands Väsby vald, Uppland – 9. oktoober 1692 Stockholm) oli Rootsi sõjaväelane ja riigitegelane, krahv Jakob De la Gardie poeg, Magnus Gabriel De la Gardie ja Axel Julius De la Gardie vend. Ta oli Upplandi ratsaväerügemendi ülem, 1664 ülendati kindralmajoriks ja temast sai Malmö komandant ja 1665 ka Skåne asekuberner. 1666 sai riiginõunikuks ja töötas sõjanõunikuna Sõjakolleegiumis. Pärast Skåne sõda oli 1679. aastast Tartu õuekohtu president. Ta maeti 2. aprillil 1693 algselt Riddarholmi kirikusse Stockholmis, kuid hiljem maeti ümber Västeråsi toomkirikusse, kus asub ka tema vappepitaaf. Talle kuulus 1661. aastast Skånes asuv Skarhulti loss, Axholmeni, Svanå ja 1667. aastal ostetud Velamsundi mõis. Skarhulti lossi pärijaks sai tema abikaasa surma järel kaheaastane tütretütrepoeg Erik Brahe (1722–1756). Liivimaal kuulusid talle Viljandi lossilään (Schloß Fellin) koos Vastemõisaga, Sürgavere (Surgefer, kuni 1663), Olustvere (Ollustfer, kuni 1688) ja Kilingi (Kurkund, kuni 1663) mõis. Ta abiellus 13. juulil 1655 Stades krahvitar Beata Elisabeth von Königsmarckiga (1637–1724), kes oli Rootsi teenistuses olnud sõjaväelase, Västerviki ja Stegeholmi krahvi (1651) ning feldmarssali (1655) Hans Christoff von Königsmarcki (1600–1663) ja Krantzlihnist pärit Barbara Maria Agathe von Lehsteni (ka Leesten, Leist; 1608–1671 Agathenburg) tütar, Christopher von Leesteni tütretütar ja Otto Wilhelm von Königsmarcki õde. Abielust sündisid: Ebba Maria De la Gardie (1657 Tullgarn – 1697 Stockholm; sv), Rootsi poetess, maeti 1698 Riddarholmi kirikusse Stockholmis. Johanna Eleonora De la Gardie (1661 Hamburg – 1708 Stockholm; sv), Londonis elanud Rootsi kirjanik ja luuletaja, abiellus 28. veebruaril 1691 Hamburgis krahv Gustaf Otto Stenbocki poja, ülemkammerhärra ja kindralleitnandi Erik Gustaf Stenbockiga (1662–1722), maeti 1709 Püha Jakobi kirikusse Stockholmis. Krahvinnade, Beata Elisabeth Stenbocki (1693–1765) (ülemadmirali ja vabahärra Carl Georg Siöbladi (1683–1754) abikaasa), Velamsundi mõisa pärijanna Hedvig Kristina Stenbocki (1699–1759) (riiginõuniku Arvid Posse (1689–1754) abikaasa) ja Skarhulti mõisa pärijanna Fredrika Vilhelmina Stenbocki (1701–1723) (Nils Brahe (1697–1722) abikaasa) ema. Christina Juliana (1662 Agatenburg – 1664 Hamburg), maeti St. Marie kirikusse Stades. Christina Vilhelmina (1664–1664 Hamburg), maeti St. Marie kirikusse Stades. Nordisk familjebok, 1907, 59-60 Svenskt biografiskt handlexikon, 1906, lk. 232 Vilhelm Fredrik Palmblad: Biographiskt Lexicon öfver namnkunnige Svenska Män 4, D - Fl, Upsala 1838, lk.97-98 "Västerås domkyrka: Gravar och minnesmärken". Originaali arhiivikoopia seisuga 8. mai 2018. Vaadatud 7. aprillil 2010. Peter Wieselgren, Jakob Gustaf De la Gardie DelaGardiska archivet (1837), lk. 129-131 velamsund.se & De la Gardies på Wellamsundh 1667-1723 "Skarhults slott". Originaali arhiivikoopia seisuga 8. mai 2008. Vaadatud 7. aprillil 2010. Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District... Dorpat: C. Mattiesen, 1877, lk. 330, 340, 346, 348, 371, 374 "Ansedel för Pontus Fredrik De la Gardie och Beata Elisabet von Königsmark". Originaali arhiivikoopia seisuga 6. veebruar 2008. Vaadatud 7. aprillil 2010. Matrikel öfwer Swea rikes ridderskap och adel ... 1754, lk. 13-14 de La Gardie family / de la Gardie Pontus Fredric De la Gardie kiri Magnus Gabriel De la Gardiele 6. juuni 1667 Malmö / Nya Handlingar rörande Skandinaviens historia, 16, Stockholm 1831 lk. 150-153